Nabanina onqwenela ukufuya iinyathi kufuneka aqale abhalise umhlaba lowo kwiSebe leZolimo.
Cela ugqirha wezilwanyana wombuso okwindawo ohlala kuyo ahlole umhlaba nocingo kwaye angqine ngobume beenyathi ngokwezifo.
Intloko yeenkonzo zezilwanyana kwiphondo kufuneka inike ubungqina bokuba, zikho izinto eziyimfuneko zokubeka iliso rhoqo kwiimeko zefama, zonke iintshukumo nokuhambahamba kweenyathi xa zingena kwifama naxa ziphuma kuyo kungajongwana nazo ngokufanelekileyo kwaye izinto ezingahambi njengesiqhelo ziyakuqwalaseleka ngaphandle kokulibazisa.
isatifiketi esigunyazisiweyo sokurhangqeleka okufanelekileyo esikhutshwe ngoogunyaziwe bolondolozo lwendalo ikopi yemephu ebonisa nqo ukunaba nobungakanani bomhlaba ocelwayo.
Hambisa isicelo kuManejala oMkhulu weMpilo yeZilwanyana, iFeksi: 329-0499.
Ixesha elithatyathwayo ukuze kuvunywe isicelo lahluka ngokwephondo. Sakuba sivunyiwe isicelo, sithunyelwa kwiSebe leLizwe leZolimo.
Amagosa kwisebe lelizwe akhupha inombolo yobhaliso egunyazisiweyo, afake inkcazelo kwincwadi yelizwe ebhalise iinyathi aze aprintele umnini-mhlaba isatifiketi sobhaliso. Le nkqubo ingathabatha iintsuku zokusebenza ezilishumi.
Le nkonzo ayihlawulelwa.